OzLabs/hebrew-wiki-articles huggingface dataset:
מאדוקה אוקויה

מאדוקה אמיליו אוקויה (באנגלית: Maduka Emilio Okoye; נולד ב-28 באוגוסט 1999 בדיסלדורף שבגרמניה) הוא כדורגלן ניגרי המשחק בעמדת השוער בקבוצת אודינזה מהסרייה א' ובנבחרת ניגריה.

== קריירת מועדונים ==
=== תחילת הקריירה ===
אוקויה נולד בדיסלדורף שבגרמניה לאב ניגרי ואם גרמנייה. הוא גדל במחלקות הנוער של DJK SC פלינגרן 08, פורטונה דיסלדורף, בורוסיה מנשנגלדבך ובאייר לברקוזן. בקיץ 2017 עבר לפורטונה דיסלדורף, והחל לשחק בפורטונה דיסלדורף II, קבוצת המילואים של המועדון, בה שיחק במשך שלוש עונות.

=== ספרטה רוטרדם ===
ב-13 ביולי 2020 עבר אוקויה בהעברה חופשית לספרטה רוטרדם מליגת העל ההולנדית. ב-1 בנובמבר הוא ערך את הופעת הבכורה שלו בליגה, בהפסד 1–4 להירנפיין במסגרת המחזור השביעי לעונת 2020/2021. בעונה זו, הוא נבחר לשחקן העונה של המועדון.

=== ווטפורד ===
ב-8 בנובמבר 2021 פורסם כי אוקויה חתם על חוזה לחמש עונות וחצי בווטפורד מהפרמייר ליג. הוא יעבור לווטפורד ב-1 בינואר 2022, ויושאל בחזרה לספרטה רוטרדם עד לסוף עונת 2021/2022.

== קריירה בינלאומית ==
ב-13 באוקטובר 2019 ערך אוקויה את הופעת הבכורה שלו בנבחרת ניגריה, כשהחליף את פרנסיס אוזוהו הפצוע בדקה ה-63 בתיקו 1-1 נגד נבחרת ברזיל במשחק ידידות.

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:שוערי כדורגל ניגרים
קטגוריה:דיסלדורף: כדורגלנים
קטגוריה:כדורגלני ספרטה רוטרדם
קטגוריה:כדורגלני ווטפורד
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2021
קטגוריה:ניגרים שנולדו ב-1999
מותה של סאביטה הלפאנאבר

סאביטה הלפאנאבר (באנגלית: Savita Halappanavar; 9 בספטמבר 1981 – 28 באוקטובר 2012) הייתה רופאת שיניים ממוצא הודי שהתגוררה באירלנד. מותה במהלך הריונה, לאחר שהצוות הרפואי סירב לבצע בה הפלה, עורר דיון ציבורי בנושא חוק ההפלות באירלנד. המחאה על מותה חיזקה את המאבק נגד החקיקה הנוקשה שהייתה נהוגה באירלנד נגד הפלות.

בגיל 31, עקב כאבים עזים שחשה בבטנה, פנתה סאביטה לבית החולים האוניברסיטאי גאלווי . סאביטה הייתה בשבוע ה-17 להריונה, וסבלה מאלח דם. היא ביקשה להפסיק את הריונה, אך הצוות הרפואי דחה את בקשתה, בנימוק שהחוק האירי אוסר הפלה מלאכותית באופן גורף, כל עוד הדופק של העובר פועם. לדברי בעלה של סאביטה, הצוות אמר לה: "זוהי מדינה קתולית"<ref></ref>. סאביטה סבלה במשך יותר מיומיים מכאבים עזים, ונפטרה בסופו של דבר מהזיהום בדמה.

בעקבות מותה, התעוררה באירלנד מחאה נרחבת, שהונהגה בין השאר על ידי בעלה של סאביטה, פראבין, ועל ידי בני משפחתה. התעורר דיון ציבורי שכלל ארגונים שנלחמים למען הזכות להפלה, ארגונים שמתנגדים (שטענו שנעשה שימוש מניפולטיבי במותה של סאביטה). רופאים טענו שיש צורך בהסדרה משפטית של נושא ההפלות. שר הבריאות של אירלנד באותה עת, ג'יימס ריילי, ממפלגת פינה גייל, אמר שיבוצע הליך שינוי והבהרה משפטית ורגולטיבית למצב בו הריון מסכן את חיי האם<ref></ref>. הפגנות נערכו גם מול שגרירויות אירלנד בלונדון, ברלין ובריסל. שגריר הודו באירלנד זומן לשוב לארצו להתייעצויות<ref></ref>.

במקביל, לאחר שחוקר מקרה המוות קבע שהייתה רשלנות רפואית בטיפול בסאביטה, מונתה ועדת חקירה בעניין הטיפול בה בבית החולים. הוועדה, בראשות רופא בכיר ממוצא סרי לנקי, פרופסור ארולקומארן. הוועדה הגישה דוח ובו שש המלצות עיקריות, חמש מהן נוגעות להיבטים רפואיים, והלמצה אחת, קראה לבצע שינויים בחוק, להבהרת ההיבט המשפטי<ref>הדוח של הוועדה נמצא כאן : [https://www.hse.ie/eng/services/news/nimtreport50278.pdf]</ref>.

המחאה על מותה של סאביטה הייתה בין הגורמים שדחפו למספר שינויים בחוק ההפלות הנוקשה באירלנד.

בשנת 2013 הוגש תיקון לחוק, המאפשר לבצע הפלה במקרה של סכנת חיים לאם. התיקון הוגש על ידי שר הבריאות ג'יימס ריילי.

במאי 2018 התקבל לאחר משאל עם תיקון לחוקה של אירלנד, המסמיך את הפרלמנט האירי לחוקק חקיקה שתאפשר הפלות. עקב כך חוקק הפרלמנט את חוק הבריאות (תקנה להפסקת הריון) 2018, שנחתם בחוק ב-20 בדצמבר 2018.<ref name="Specia"></ref><ref></ref>

== הערות שוליים ==

קטגוריה:אירלנד: בריאות ורפואה
צ'וק ליין

צ'וק ליין
צ'וק ליין או חוט סימון הוא כלי עבודה ידני המשמש לסימון קווים ישרים בעבודות בניה ונגרות.

== מבנה ==
לצ'וק ליין גוף אליפטי שבתוכו חוט ארוך, חזק ואלסטי. החוט עשוי מחומר הסופח אבקת סימון ובקצהו מותקן תופסן.

אל תוך גוף הכלי ממלאים מדי פעם אבקת סימון צבעונית הצובעת את החוט.

== ייעודים ואופן שימוש ==
השימוש בצ'וק ליין מיועד לסימון קווים ישרים על גבי משטחי עבודה שונים. שימוש נפוץ במיוחד הוא בעת בניה בלוחות גבס: לוח הגבס מותקן על גבי ניצבים מאלומניום או מעץ ומחובר אליהם באמצעות ברגים. כדי שהברגים ייתקעו בניצב ולא יפספסו אותו משמש הצ'וק ליין ליצירת קו על גבי הגבס והברגים ננעצים לאורכו.

שימוש נוסף הוא לשם חיתוכי עץ ופאנל מבודד שאינם דורשים דיוק רב.

אופן השימוש נעשה באמצעות הנחת התופסן בצידו האחד של המשטח המסומן, משיכת גוף המכשיר לאחור ופריסת החוט בצמוד למשטח המיועד לסימון. לאחר מכן מותחים את החוט בדומה למיתר ומטיחים אותו במשטח כדי שהאבקה שעל גבי החוט תיצור קו המשמש לסימון תחום העבודה הרצוי.

==ראו גם==
* חוט בנאים

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כלי עבודה
יוליוס סקה

יוליוס סקה (בסלובקית: Július Szöke; נולד ב-1 באוגוסט 1995 בהנושטה שבסלובקיה) הוא כדורגלן סלובקי המשחק בעמדת הקשר האחורי בקבוצת אריס לימסול.

== קריירת מועדונים ==
סקה שיחק בספורט פדברוזובה, במ.פ.ק. רוז'ומברוק ובזלאטה מורבאצה מליגת העל הסלובקית.

ב-2 במרץ 2016 חתם בשחטיור קרגנדה מליגת העל הקזחית, במדיה ערך 55 הופעות ליגה והבקיע חמישה שערים.

ב-10 בינואר 2018 חתם סקה בשחטיור סליהורסק מליגת העל הבלארוסית.

בנובמבר סקה סיכם בעירוני קריית שמונה מליגת העל והצטרף אליה בינואר .

== תארים ==
;שחטיור סליהורסק
* ליגת העל הבלארוסית (1): 2020
* הגביע הבלארוסי (1): 2018/2019

== קישורים חיצוניים ==

== הערות שוליים ==

קטגוריה:כדורגלנים סלובקים
קטגוריה:קשרי כדורגל סלובקים
קטגוריה:כדורגלני פודברזובה
קטגוריה:כדורגלני מ.פ.ק. רוז'ומברוק
קטגוריה:כדורגלני שחטיור קרגנדה
קטגוריה:כדורגלני שחטיור סליהורסק
קטגוריה:כדורגלני עירוני קריית שמונה
קטגוריה:כדורגלני אריס לימסול
קטגוריה:כדורגלנים זרים בישראל
קטגוריה:ספורטאים זרים בקזחסטן
קטגוריה:ספורטאים זרים בבלארוס
קטגוריה:ספורטאים סלובקים בישראל
קטגוריה:ספורטאים זרים בקפריסין
קטגוריה:סלובקים שנולדו ב-1995
הטינה 1.5

הטינה 1.5 (בתרגום מאנגלית: The Grudge 1.5) הוא סרט מונפש קצר המגולל את סיפורו של איסון (בדיבובו של אדיסון צ'אן, שגילם את הדמות גם בסרט "הטינה 2"), עיתונאי סיני מהונג קונג שעבר לטוקיו וחוקר את הרציחות בבית משפחת סא'אקי. הסיפור של איסון מתרחש במקביל למאורעות הסרט הראשון, ומשמש כהכנה לדמותו בסרט השני. מלבד אדיסון צ'אן, השחקן טד ריימי חוזר לדבב את דמותו של אלכס, מנהל המרכז הטיפולי שבו יוקו וקרן עבדו בסרט הראשון והשחקן זן קאצ'יהרה שמדבב את דמותו של מישימה, חברו של איסון המומחה בפולקלור היפני שאיסון ואוברי נעזרים בו בסרט השני.

הסרט נוצר כולו באמצעות תוכנת הנפשה וחלקים ממנו שמופיעים גם בסרט "הטינה" מוצגים בלייב אקשן (לדוגמה, הקטע שבו הבלש נאקאגאווה מתשאל את אלכס).

השחקנית שרה מישל גלר, שגילמה את קרן בסרטים, לא דיבבה את דמותה המונפשת.<ref></ref> הסרט זמין לצפייה בחלקים באתר יוטיוב.<ref></ref>

== עלילה ==
איסון הוא עיתונאי צעיר שעבר מהונג קונג ליפן וחוקר את רצח משפחת סא'אקי בביתם. בעת ארוחת הערב באחד הלילות, הוא מדבר עם אמו בטלפון ומקבל שיחה מהבלש נאקאגאווה, המספר לו שרצח נוסף התרחש באותו הבית. איסון מגיע לבית משפחת סא'אקי, אך הבלש נאקאגאווה אינו שם ואיסון מסולק מהזירה על ידי אחד השוטרים. בזמן הזה, רוחותיהם של קיאקו וטושיו צופות בהם מתוך הבית.

בהמשך, איסון נפגש עם הבלש נאקאגאווה המספר לו מה התרחש בבית: משפחת ויליאמס האמריקאית נרצחה בנסיבות מסתוריות. הבלש נאקאגאווה עוזב את איסון כדי לחקור את הניצולה היחידה (קרן דייוויס) ומעביר לאיסון את תיקי החקירה. בביתו, איסון מביט בתיקים ומגלה שהתמונות מתוך זירת הרצח נקרעו לחתיכות (בידי רוחה של קיאקו, ללא ידיעתו). איסון מחבר בחזרה את חתיכות התמונות ונפגש עם חברו מישימה, חוקר בעל ידע רחב בפולקלור היפני והעל-טבעי. מישימה מרגיש שמשהו "לא בסדר" עם התמונות ומזהיר את איסון שכוח זדוני וחזק קשור אליהן.

איסון חוזר אל משרדו של הבלש נאקאגאווה, אך לא מוצא אותו שם ובמקום זאת מוצא את קלטת האבטחה ממשרדה של סוזן ויליאמס (אחותו של מת'יו ויליאמס, שגם היא נרצחה בידי הקללה). הבלש נאקאגאווה מתקשר לאיסון ואומר לו שהערב "הסיפור נגמר". איסון ממהר לבית משפחת סא'אקי ומוצא את המקום עולה בלהבות. הוא פורץ לבית וקורא לבלש נאקאגאווה, אך מוצא רק אישה (קרן דייוויס) וגופת גבר חרוכה לצידה (דאג, בן זוגה של קרן). איסון מצליח לחלץ את האישה מהלהבות ורגע לפני שהוא מאבד את הכרתו, הוא מבחין בילד קטן (טושיו סא'אקי) בחלון העליון בבית ומפציר בכוחות הביטחון להצילו.

== המשכיות ==
* מתברר לצופים שאיסון היה בקשר רציף עם הבלש נאקאגאווה בזמן אירועי הסרט הראשון וקיבל ממנו חומרי חקירה שקשורים לרציחות בבית משפחת סא'אקי.
*איסון מתברר כאחד שהציל את קרן מהשרפה בבית משפחת סא'אקי בסוף הסרט הראשון.
*מתברר ששמו של חברו של איסון, המומחה בפולקלור היפני שמופיע בסרט הזה ובסרט "הטינה 2" הוא מישימה.
*בעקבות ההפצרות של איסון, כוחות ההצלה נכנסים לבית משפחת סא'אקי הבוער כדי לחלץ את אותו הילד (רוחו של טושיו סא'אקי). במשחק "הבריחה מבית משפחת סא'אקי", השחקן מגלם את כוחות ההצלה שמחפשים אחר הילד. המשחק היה זמין בעבר באתר שהוקדש לסרט "הטינה 2", אך כיום לא זמין יותר.

== מדבבים ==

* אדיסון צ'אן – איסון.
* טד ריימי – אלכס.
* זן קאצ'יהרה – מישימה.
* לא ידוע – קרן דייוויס.
* לא ידוע – הבלש נאקאגאווה.

== קישורים חיצוניים ==

== הערות שוליים ==

קטגוריה:סרטי 2006
קטגוריה:סרטים על קללות
קטגוריה:סרטים קצרים מונפשים
קטגוריה:סרטי המשך אמריקאיים
קטגוריה:סרטי אימה אמריקאיים
קטגוריה:סרטים קצרים
קטגוריה:הטינה / ג'ו-און
הקבינט של איראן

הקבינט של איראן (בפרסית: هیئت‌دولت ایران) הוא גוף רשמי באיראן המורכב מפקידי ממשלה, שרים, ונבחר בראשות נשיא איראן. הרכבו חייב להיות מאושר בהצבעה בפרלמנט האיראני. על פי חוקת הרפובליקה האסלאמית של איראן, הנשיא רשאי לפטר את חברי הקבינט, אך עליו לעשות זאת בכתב, והממונים החדשים צריכים לקבל שוב את אישור הפרלמנט. הקבינט מתכנס מדי שבוע בשבתות בטהראן. עם זאת ייתכנו פגישות נוספות אם הנסיבות ידרשו זאת. הנשיא מנהל את הישיבות. למנהיג העליון של איראן יש את הסמכות לפטר את חברי קבינט כמו שרים וסגני הנשיא, כמו כן גם את הנשיא, בכל עת, ללא קשר להחלטות הפרלמנט.

== היסטוריה ==
בעקבות המהפכה האיראנית של 1979, מעמדו של השאה הוסר כראש המדינה, ובכך סיים למעשה את שליטת שושלת פהלווי במדינה. החוקה האסלאמית החדשה של איראן קבעה כי נשיא איראן ימנה את הקבינט האיראני, כולל ראש הממשלה, שאמור היה לבוא לאישור בהצבעת אמון בפרלמנט האיראני. עם זאת התיקון החוקתי ב-1989 נטל את סמכויותיו של ראש הממשלה והועברו אל הנשיא וסגן הנשיא.

==קישורים חיצוניים==

* 

*
המשרד לענייני האיחוד האירופי (שוודיה)

המשרד לענייני האיחוד האירופי (בשוודית: EU-ministern) הוא המשרד הממשלתי האמון על יחסי שוודיה עם מדינות האיחוד האירופי, ופועל מתוך משרד ראש הממשלה השוודי. המשרד עוסק בשאלות הנוגעות באינטרסים השוודים במדיניות הפנים של האיחוד, בהן שאלות הנוגעות בכלכלה, תעסוקה וצמיחה של אזרחי האיחוד החיים בשוודיה ושל אזרחי שוודיה החיים במדינות האיחוד, כמו גם בישום אמנת ליסבון. כיום (2021) מכהנן בתפקיד האנס דולגרין.

המשרד הוקם לראשונה ב-1991, בראשית כהונת ממשלת קארל בילדט, ופעל בראשיתו מתוך משרד החוץ השוודי, שכן שוודיה לא הייתה מדינה חברה באיחוד. בשנת 1996, לאחר הצטרפות שוודיה למדינות האיחוד, הוחלט להעביר את סמכויות השר לענייני האיחוד האירופי ממשרד החוץ למשרד הראש הממשלה, ולמעשה כך לביטול התפקיד. בשנת 2005 הוקם המשרד מחדש, עת סמכויותיו הוענקו לשר שאינו ראש הממשלה, אך נותר לשבת במשרד ראש הממשלה. לאחר הקמת ממשלתו הראשונה של סטפן לוון נסגר המשרד בפעם השנייה, וסמכויותיו פוזרו בין ראש הממשלה סטפן לוון לשרת החוץ שלו מרגוט ולסטרם. לאחר התפטרותה ב-2016 מונתה לתפקיד אן לינדה, ומאז המשרד פועל שוב כמשרד נפרד מתוך משרד ראש הממשלה.

==שרי המשרד לענייני האיחוד האירופי==
{| class="wikitable" style="text-align:center;" align="center" width="70%""
! rowspan="2"| מס'
! rowspan="2"| שם
! rowspan="2" colspan="2" |סיעה
! colspan="3" |תקופת כהונה
! rowspan="2"| ממשלה
|-
! התחלת כהונה
! סוף כהונה
! משך כהונה
|-
! 1
| אולף דינקלספיל
| style="background:#1F5AA5"|
| מפלגת המתונים
| 4 באוקטובר 1991
| 7 באוקטובר 1994
| 
| ממשלת בילדט
|-
! 2
| מטס הלסטרם
| style="background:#AD0101" |
| המפלגה הסוציאל-דמוקרטית של שוודיה
| 7 באוקטובר 1994
| 22 במרץ 1996
| 
| ממשלת קרלסון השלישית
|-
! -
| colspan="7"|
|-
! 3
| בוסה רינגהולם
| style="background:#AD0101" |
| המפלגה הסוציאל-דמוקרטית של שוודיה
| 1 בינואר 2005
| 6 באוקטובר 2006
| 
| ממשלת פרסון
|-
! 4
| סיסיליה מלמסטרם
| rowspan="2" style="background:#1F5AA5" |
| rowspan="2"| מפלגת המתונים
| 6 באוקטובר 2006
| 10 בפברואר 2010
| 
| rowspan="2"| ממשלת ריינפלט
|-
! 5
| בירגיטה אולסון
| 10 בפברואר 2010
| 3 באוקטובר 2014
| 
|-
! -
| סטפן לווןמרגוט ולסטרם
| rowspan="3" style="background:#AD0101" |
| rowspan="3"| המפלגה הסוציאל-דמוקרטית של שוודיה
| 3 באוקטובר 2014
| 25 במאי 2016
| 
| rowspan="2"| ממשלת לוון
|-
! 6
| אן לינדה
| 25 במאי 2016
| 21 בינואר 2019
| 
|-
! 7
| האנס דולגרין
| 21 בינואר 2019
| מכהן
| 
| ממשלת לווןממשלת אנדשון
|-
|}

==הערות שוליים==

קטגוריה:משרדי ממשלת שוודיה
קטגוריה:שוודיה: יחסי חוץ
קטגוריה:משרדי חוץ
מרטין קלבה

מרטין קלבה (באנגלית: Martin Klebba; נולד ב-23 ביוני 1969) הוא שחקן טלוויזיה וקולנוע ופעלולן אמריקאי בעל גמדות שגובהו 1.24 מטר. ידוע בעיקר מתפקידו כמרטי בסרטי שודדי הקריביים.

==ביוגרפיה==
קלבה נולד ב-1969 במישיגן שם למד ב"תיכון אתונה".

הוא החל לשחק ב-1992 כשהקריירה המוקדמת שלו הייתה בתוכניתו של הווארד סטרן, ""המופע של הווארד סטרן"", בתחנת הרדיו "הווארד 100".

ב-2001 הופיע לראשונה בסרט כוכב הקופים של טים ברטון בתור חיית מחמד של קופים ובתפקידים קטנים בסרטים: "Corky Romano" ו-"קיץ אחד של סוטול".

ב-2003 שיחק בסרט האקשן 2 צעדים למוות ובסרטו של גור ורבינסקי שודדי הקאריביים: קללת הפנינה השחורה בתור הפיראט מרטי, אחד מאנשי הצוות של ג'ק ספארו (ג'וני דפ). הוא שיחק בסרטים ההמשך בסדרה (למעט הרביעי) באותו תפקיד.

בהמשך הופיע במספר סרטים וסדרות טלוויזיה שונות. בנוסף הוא פעלולן מקצועי שהופיע במספר סרטים כמו: ואן הלסינג, גדול מהסרטים, פגוש את הספרטנים, מבול של צרות, סיפורים לפני השינה, ברוכים הבאים לזומבילנד, הנקוק ועולם היורה (בו גילם דימורפודון התוקף את כריס פראט).

בשנת 2021 לוהק לסרט "שלגיה" בכיכובה של גל גדות, אשר מתוכנן לצאת לאקרנים במהלך 2025.

==חיים אישיים==
הוא נשוי מאז 2011 למישל דילגארד ולשניהם שני ילדים - אלק ומקנזי.

קלבה הוא יו"ר הקרן ללא מטרת רווח: "Coalition for Dwarf Advocacy", התורמת 100% מההכנסות לאנשים נמוכי קומה.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:שחקנים נמוכי קומה
קטגוריה:פעלולנים אמריקאים
קטגוריה:אמריקאים שנולדו ב-1969
דומיניק בול

דומיניק בול (באנגלית: Dominic Ball; ב-2 באוגוסט 1995, ולווין גרדן סיטי) הוא כדורגלן אנגלי המשחק בעמדת הקשר.

==קריירה==
דומיניק בול החל לשחק עבור קבוצת נוער של טוטנהאם הוטספר בשנת 2011. ב-22 בינואר 2015 הוא הושאל לקבוצת הפוטבול ליג השנייה בה עשה הופעת בכורה כשחקן מקצועי. ב-13 באוגוסט 2015 סוכמה השאלתם של נתן אודווה ודומיניק בול לגלאזגו ריינג'רס עד לסיום העונה. במדי הקבוצה הוא עלה לליגת העל הסקוטית.

בשנת 2016 הוא חתם לשלוש שנים ברות'רהאם יונייטד, אך שוחרר כעבור חמישה חודשים. הוא שיחק במספר קבוצות בהשאלה, עד שבשנת 2019 עבר לקווינס פארק ריינג'רס.

==קריירה בינלאומית==
דומיניק בול שיחק בנבחרות הנוער של אירלנד הצפונית. בשנת 2013 הוא הוזמן לנבחרת אנגליה לנועד עד גיל 20 ועשה בנבחרת זו שש הופעות.

==תארים==
; גלאזגו ריינג'רס
*הצ'מפיונשיפ הסקוטי: 
*גביע האתגר הסקוטי: 

==קישורים חיצוניים==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני טוטנהאם הוטספר
קטגוריה:כדורגלני גלאזגו ריינג'רס
קטגוריה:כדורגלני קווינס פארק ריינג'רס
קטגוריה:כדורגלני אברדין
קטגוריה:אנגלים שנולדו ב-1996
יחסי בנגלדש–קובה

יחסי בנגלדש–קובה הם היחסים הדו-צדדיים שבין הרפובליקה העממית של בנגלדש לבין הרפובליקה של קובה. היחסים בין שתי המדינות מתוארים כחמים<ref></ref>.

== היסטוריה ==
שתי המדינות כוננו באופן רשמי יחסים ביניהן ב-1972, זמן קצר אחרי שבנגלדש זכתה בעצמאות מפקיסטן<ref></ref>. היחסים עברו נקודת מפנה ב-1974 כשבנגלדש חתמה עם קובה על הסכם שנוי במחלוקת לייצוא שקי יוטה, ושהוביל את ארצות הברית - שניהלה יחסים עוינים עם קובה - להשעות את סיוע המזון האמריקאי לבנגלדש. באותה שנה, בנגלדש סבלה משיטפון הרסני בחודשים יולי-אוגוסט, ושהביא לנזקים חמורים ברחבי בנגלדש, ולנזק חמור לייצור המזון המקומי. הפגיעה האנושה בבנגלדש לוותה ברעב המוני ולמותם של כמיליון תושבים. כדי להתמודד עם הרעב, וכדי לאפשר סיוע ומזון מארצות הברית, ממשלת בנגלדש ניתקה את כל הקשרים עם קובה, והיחסים בין שתי המדינות הגיעו לשפל<ref></ref>. היחסים חודשו כשנשיא בנגלדש זיאור רחמן היה ראש המדינה הראשון שביקר בהוואנה ב-1979<ref name="NAM"></ref>.

== יחסים פוליטיים ==
ב-1998 נעצרו בארצות הברית חמישה קציני ביון קובנים שזכו לכינוי החמישייה הקובנית. לאחר מעצרם נערכה בבנגלדש עצרת למען שחרור הקצינים, ונאספו 10,000 חתימות<ref></ref>. במקרה אחר, ספינה של חברה בבעלות קוריאה הצפונית הייתה מעורבת בהברחת נשק לקובה, והורחקה מנמל צ'יטגונג על ידי הצי הבנגלדשי. על החברה הוטלו סנקציות של האו"ם בשל ניסיון ההברחה<ref></ref>.

== יחסים כלכליים ==
בנגלדש וקובה הביעו עניין בהרחבת שיתוף הפעולה הכלכלי ביניהן<ref></ref><ref></ref>. נכון ל-2013, בין הסחורות המרכזיות שמיוצאות מבנגלדש לקובה קיימים טקסטיל, תרופות וחולצות. הסחורות שקובה מייצאת לבנגלדש כוללות תרופות.

== קישורים חיצוניים ==

* 

== הערות שוליים ==
ילדה קטנה מתבוננת באוהבים ברכבת

ילדה קטנה מתבוננת באוהבים ברכבת, הידועה גם בשמות חווית הנסיעה (Travel Experience חווית הנסיעה) או (מציצנות Voyeur), הוא ציור של מעשה ידי המאייר האמריקאי נורמן רוקוול. הוא נוצר במקור עבור השער של הסאטרדיי איבנינג פוסט ב-12 באוגוסט 1944.

== רקע ==
רוקוול הגה את הרעיון לציור כאשר נסע ברכבת עם אנשי שירות ומשפחותיהם.<ref name="SAA Podcast"></ref> את הדוגמנים צייר רוקוול בקרון רכבת לא בשימוש על ציפוי של רכבת רוטלנד הנוסעת מורמונט לניו יורק. רוקוול לא היה מרוצה מהאזור סביב ראשיהם של בני הזוג המאוהבים בסקיצה הראשונית שלו, שהובילה לציור הסופי וכיסה את האזור בדף נייר נוסף כדי להתאים את הפוזה של הזוג.<ref name="SAA Podcast" />

== תיאור הציור ==
הציור "ילדה קטנה מתבוננת באוהבים ברכבת" מתאר קרון רכבת צפוף. ניתן לראות זוג צעיר חסר פנים מתכרבל באחד המושבים; ראשיהם ביחד והרגליים שלובות זו בזו על גבי כמה מזוודות במושב הפונה ישירות מולם.<ref name="Ciabattari2008"></ref> מעיל חילות האוויר של צבא ארצות הברית של האיש תלוי מעל בני הזוג. נקודת המיקוד של הציור היא ילדה בת שש במושב מול בני הזוג שליד אמה. מבלי שהזוג הבחין בה, היא כורעת על מושבה ומתבוננת בהם.<ref name="Halpern2006"></ref> נראה שהיא לא מעוניינת ברגע האינטימי.<ref></ref> ברקע ניתן לראות את זרועו של הפקח, עם כרטיס ביד. כובע "דיקסי גביע" של מלח בצי ארצות הברית ושיער של בת זוגו ניתן לראות במושב מאחורי הזוג.

היסטוריון האמנות הפופולרית כריסטופר פינץ' מצא שהציור הוא דוגמה טובה לסגנון הבשל של רוקוול והשווה את הציור לתמונה של אנרי קרטייה ברסון.<ref></ref> סקיצת העיפרון לציור זה נמצאת באוסף האמנות האישי של ג'ורג' לוקאס ונכללה בתערוכת אוסף האמנות של סטיבן ספילברג במוזיאון סמית'סוניאן לאמנות אמריקאית שהוצגה בשנת 2010.<ref></ref>

== הערות שוליים ==
 
קטגוריה:נורמן רוקוול
קטגוריה:ציור ריאליסטי
קטגוריה:ציורים משנות ה-1940
קטגוריה:ציור אמריקאי
פורץ הדרך

פורץ הדרך (באנגלית: Pathfinder) הוא סרט פעולה אפי אמריקאי משנת 2007 בבימויו של מרכוס ניספל ונכתב על ידי לאטה קאלוגרידיס. הסרט הופץ על ידי אולפני המאה ה-20.

הסרט מבוסס על סרט נורווגי משנת 1987 באותו השם. הסרט גם עובד לרומן גרפי על ידי דארק הורס קומיקס ב-2006.

== תקציר העלילה ==
הסרט מתרחש בעבר הרחוק כאשר הוויקינגים ניסו לכבוש את צפון אמריקה. זהו סיפור גבורתו של בנו של ויקינג, זאטוט שהושאר באמריקה וגודל על ידי אינדיאנים. כעבור שנים הוויקינגים חוזרים ומנסים לכבוש בצורה ברברית את אדמת השבט. הילד גדל להיות לוחם<ref>https://www.bbc.co.uk/films/2007/04/16/pathfinder_2007_review.shtml</ref>.

==קישורים חיצוניים ==
* 

== הערות שוליים ==

קטגוריה:סרטים אפיים
קטגוריה:סרטים באנגלית
קטגוריה:סרטי 2007
ביג דיג

ביג דיג (באנגלית: Big Dig, בתרגום חופשי: "החפירה הגדולה") הוא הכינוי שניתן לפרויקט העורק המרכזי/מנהרה (Central Artery/Tunnel Project (CA/T)) בעיר בוסטון, בירת מדינת מסצ'וסטס שבארצות הברית. תמצית הפרויקט הייתה הקלת עומס התנועה בעורק התנועה העיקרי בכיוון צפון-דרום בליבה של העיר, באמצעות הקמת מספר מיזמי תשתית. היה זה מגה-פרויקט, היקר ביותר בתחום הדרכים בהיסטוריה של ארצות הברית. הוא הוצא לפועל בשנים 1991–2006, תוך חריגה עצומה מעלותו המתוכננת ושורה של תקלות ומחלוקות.

==הפרויקט==
אתרי הבנייה של הפרויקט - מסומנים בצבע ורוד
הצורך בפרויקט והוצאתו לפועל נבעו מעומסי תנועה עצומים ורבי-שנים בכביש העילי הבינמדינתי 93, עורק התנועה הראשי בכיוון צפון-דרום בליבה של העיר בוסטון. העומס נבע גם מכך שאל כביש עורקי זה הגיעה תנועה שמגמת פניה הייתה ממזרח למערב, ולהפך, והשתמשו בו כדי להגיע אל היציאות ממנו לכיוונים אלו. עומסים אלו גרמו לפקקי תנועה חמורים לא רק בכביש העורקי אלא גם ברחובות העיר הסמוכים אליו, רחובות שהיו בחלקם עתיקים וצרים ולא נבנו במקור בממדים הדרושים לנשיאת עומס תנועה כה גדול.

לצורך הקלת העומס ננקטו במסגרת הפרויקט הצעדים הבאים:
* העתקת הכביש I-93 מפני השטח אל מנהרת א'וניל - מנהרה תת-קרקעית בת ארבעה נתיבים לכל כיוון ובאורך של 2.4 קילומטר, שנחפרה מתחת לעיר. לאחר השלמתה והעברת התנועה אליה נהרס הכביש I-93 בנתיבו שמעל פני השטח, ועל שטחו הוקם הפארק העירוני על שם רוז פיצג'רלד קנדי .
* הארכת הכביש הבין-מדינתי 90, שהגיע ממערב אל דרום מרכזה של העיר, בנתיב שהתמשך מזרחה ולאחר מכן בכיוון צפון במנהרת טד ויליאמס מתחת לקרקעית נמל בוסטון עד לנמל התעופה הבינלאומי לוגן במזרח העיר. בדרך זו הוסטה מכביש 93 תנועה רבה שמגמת פניה הייתה אל נמל התעופה.
* הקמת גשר רחב - גשר לאונרד זאקים - על הנהר צ'ארלס מצפון למרכזה של העיר, וניתוב התנועה בכביש 93 דרכו
* בנייה מחדש של מעגל לוורט - מחלף בצפונו של גשר זאקים החדש, שניתב תנועה רבה מצפון-מזרח אל כבישים בחלקו המערבי של מרכז העיר

התכנון בפועל של הפרויקט נמסר לחברת בכטל והחל בשנת 1982. עבודות ההקמה החלו ב-1991 ונועדו להסתיים ב-1998, אך הסתיימו בפועל בשנת 2006 ובאופן רשמי בסוף שנת 2007. עלות הפרויקט נחזתה להיות 2.8 מיליארד דולר (7.4 מיליארד במחירי 2020), אך חרגה מההערכה בשיעור של כ-190 אחוז והגיעה ליותר מ-8.08 מיליארד דולר (21.5 מיליארד במחירי 2020).

הפרויקט היה עתיר בעיות הנדסיות שהעלו את דרגת המורכבות שלו, והצריך שימוש בשיטות הנדסיות מתקדמות. הוא היה כה גדול, עד שהיה הכרח לפצל אותו למספר רב של חלקים, שהוצאו לפועל על ידי שורה של חברות קבלניות. במהלך הקמתו התגלו מספר גדול של פגמי בנייה ונזילות שהיו מקור לסכסוכים רבים. חברות שהיו מעורבות בהקמה שילמו עקב הפגמים פיצויים בגובה של כ-458 מיליון דולר.

==קישורים חיצוניים==

* [https://www.mass.gov/the-big-dig אתר הפרויקט]

קטגוריה:ערכים שבהם תבנית בריטניקה אינה מתאימה
קטגוריה:מגה-פרויקטים
קטגוריה:בוסטון: מבנים
קטגוריה:ארצות הברית: תחבורה
King Cotton

תמונה פנורמית של שדה כותנה משנת עם הכותרת "King Cotton".
"King Cotton" (בתרגום חופשי: "המלך כותנה", או "כותנה היא המלך") היא סיסמה שסיכמה את האסטרטגיה שבה השתמשו בדלני מדינות הדרום (מדינות הקונפדרציה לעתיד) לפני מלחמת האזרחים האמריקאית כדי לטעון להיתכנות של התנתקות ולהוכיח שאין צורך לפחד ממלחמה עם מדינות הצפון. התיאוריה הניחה ששליטה על יצוא כותנה תגרום לקונפדרציה לשגשג כלכלית, תשיג עצמאות, תהרוס את תעשיית הטקסטיל של ניו אינגלנד, והכי חשוב - תאלץ את בריטניה ואולי את צרפת לתמוך צבאית בקונפדרציה מכיוון שהכלכלות התעשייתיות שלהן היו תלויות בכותנה הדרומית. הסיסמה, שרווחה בכל הדרום, סייעה בגיוס תמיכה בהתנתקות: עד פברואר 1861, שבע המדינות שכלכלתן התבססה על מטעי כותנה נפרדו כולן והקימו את הקונפדרציה. בינתיים, שמונה מדינות תומכות העבדים האחרות, עם ייצור משני של כותנה, נשארו באיחוד.

כדי להדגים את כוחה לכאורה של הסיסמה, סוחרי כותנה בדרום סירבו באופן ספונטני לשלוח את הכותנה שלהם בתחילת 1861. החלטה זו לא הגיעה מהממשלה אלא מכך שבקיץ 1861, צי האיחוד חסם כל נמל מרכזי של הקונפדרציה וסגר למעלה מ-95% מהיצוא. עם זאת, הבריטים הצליחו לרכוש כותנה ממקורות חלופיים כמו הודו, מצרים וברזיל. בנוסף לכך בריטניה ביטלה את העבדות, והציבור הדרומי לא היה סובל תמיכה ממשלה מתנגדת-עבדות.

כתוצאה מכך, הסיסמה הוכחה ככישלון עבור הקונפדרציה, מכיוון שהאסטרטגיה לא הצליחה להפוך את כלכלת הקונפדרציה למשגשגת. המצור מנע את השגת הכסף הדרוש נואשות. והכי חשוב, האמונה הכוזבת הובילה להנחות לא מציאותיות שהמלחמה תנוצח באמצעות התערבות אירופית אם רק הקונפדרציה תחזיק מעמד מספיק זמן.

==לקריאה נוספת==
<div class="mw-content-ltr">
* [https://archive.org/details/cottoniskingorcu01chri Cotton is king: or, The culture of cotton, and its relation to Agriculture, Manufactures and Commerce; to the free colored people; and to those who hold that slavery is in itself sinful]
</div>

==קישורים חיצוניים==
* [http://www.sonofthesouth.net/leefoundation/civil-war/1861/september/king-cotton.htm קומיקס King Cotton]
* 

==הערות שוליים==

קטגוריה:סיסמאות
קטגוריה:ארצות הברית: היסטוריה כלכלית
קטגוריה:מלחמת האזרחים האמריקנית
אפוקליפטו

אפוקליפטו (באנגלית: Apocalypto) הוא סרט הרפתקאות היסטורי אפי אמריקאי משנת 2006 שהופק, נכתב ובוים על ידי מל גיבסון.
==הפקה והפצה==
כל השבטים והעמים האתניים המתוארים בסרט היו מאיה. בדומה לסרטו הקודם של גיבסון "הפסיון של ישו", כל דיאלוג הוא בקירוב מודרני של השפה העתיקה של הסביבה.

הסרט יצא לאקרנים בצפון אמריקה בדצמבר 2006 וגרף בסוף השבוע הראשון 14.2 מיליון דולר. הבמאי המקסיקני, חואן קטלט, הגיש תביעה נגד גיבסון בטענה כי גנב את רעיונותיו לסרט ממנו. קטלט טען כי גיבסון השתמש בסצנות מתוך סרטו 'בחזרה לאצתלן' משנת 1991 כבסיס לסרט. גם צאצאי בני המאיה, תושבי גואטמלה, יצאו נגד הסרט בטענה שהוא יצירה גזענית. הם קובלו על כך, ששפיכות הדמים המתוארת בו מוגזמת, ומתארת את בני המאיה כפראים וכברברים רצחנים, שיכלו להיוושע רק על-ידי הספרדים.

== תקציר העלילה ==
ממלכת המאיה הגדולה עומדת בפני התפוררות וכיבוש, ומנהיגיה מתעקשים שהדרך היחידה להציל אותה היא לרצות את האלים - בעזרת עוד מקדשים ועוד ועוד קורבנות אדם. "כפת יגואר" (רודי יאנגבלאד) הוא גבר צעיר שנבחר להיות קורבן אדם כזה. אבל הוא לא מוכן להיכנע לגורלו, והוא בורח רחוק ככל האפשר.

==קישורים חיצוניים ==

ביקורות
* 
*
* 
== הערות שוליים ==

קטגוריה:סרטים אפיים
קטגוריה:סרטים באנגלית
קטגוריה:סרטי 2006
המזרחי (מפלגה)

המזרחי (פירושו - מרכז רוחני) הייתה תנועה פוליטית ומפלגה בישראל, והיא אחת ממפלגות אבותיה של מפלגת הבית היהודי.

== היסטוריה ==
תנועת המזרחי נוסדה בשנת 1902 בווילנה כארגון ציוני דתי ביוזמתו של הרב יצחק יעקב ריינס בתגובה להחלטתו של הקונגרס הציוני העולמי לכלול את החינוך בתחומי פעילותה של ההסתדרות הציונית העולמית, שכן עלה החשש שהרוב החילוני יכתיב את מדיניות החינוך של התנועה הציונית.<ref></ref> בנוסף היה לה גם איגוד מקצועי, הפועל המזרחי, אשר ההחל בשנת 1921. במנדט הבריטי, התפתחה התנועה למפלגה, המזרחי.

לבחירות לאספה המכוננת היא התמודדה במסגרת רשימה משותפת בשם החזית הדתית המאוחדת, לצד הפועל המזרחי, אגודת ישראל ופועלי אגודת ישראל. המפלגה זכתה ב-16 מנדטים, מתוכם מפלגת המזרחי היוותה ארבעה, והפכה למפלגה השלישית בגודלה בכנסת, אחרי מפא"י ומפ"ם. היא הוזמנה להצטרף לממשלת הקואליציה על ידי דוד בן-גוריון.

לחזית הדתית המאוחדת היה חלק מרכזי בהפלת הממשלה הראשונה, עקב אי הסכמה עם מפא"י בסוגיות החינוך במחנות העולים החדשים ובמערכת החינוך הדתית וכן דרישותיה לסגור את משרד האספקה והקיצוב ואיש עסקים שמונה לשר המסחר והתעשייה. בן-גוריון התפטר ב-16 באוקטובר 1950. אך קמה הממשלה השנייה, עם אותם שותפים ושרים קואליציוניים כמו קודם.

בבחירות לכנסת השנייה, התמודדה המפלגה לבדה לכנסת וזכו בשני מושבים בלבד. הם הצטרפו לקואליציה שהרכיבה את הממשלה השלישית, ושני חברי הכנסת שלה הפכו לשרים - דוד צבי פנקס הפך לשר התחבורה, ומרדכי נורוק לשר שירותי הדואר. עם זאת, כאשר הממשלה השלישית קרסה, גם פנקס וגם נורוק איבדו את תפקידי השרים שלהם, אף על פי שהמפלגה נשארה בקואליציות של הממשלות הרביעית, החמישית והשישית.

לקראת בחירות 1955 שילבה המפלגה את תאומה האידאולוגית, הפועל המזרחי, והקימה את החזית הדתית לאומית שוב. המפלגה החדשה זכתה ב-11 מושבים (אם כי רק שניים הוחזקו בידי חברי מזרחי), מה שהפך אותה לרביעית בגודלה, ושוב היו שותפות קואליציוניות בשתי ממשלות הכנסת השלישית. בשנת 1956, איחוד שתי המפלגות נעשה קבוע, והשם שונה למפלגה הדתית לאומית (או מפד"ל).

== נציגי המפלגה בכנסת ==
{| class="wikitable"
!הכנסת
מספר חברי הכנסת
!חברי כנסת
|-
|הראשונה (1949–1951) (4)
|יהודה לייב פישמן מימון, מרדכי נורוק, דוד צבי פנקס, אברהם-חיים שאג
|-
|השנייה (1951–1955) (2)
|מרדכי נורוק, דוד צבי פנקס (הוחלף על ידי ישראל שלמה בן-מאיר)
|-
|השלישית (1955–1956) (2)
|מרדכי נורוק, ישראל שלמה בן-מאיר
|}

== קישורים חיצוניים ==

* [https://www.knesset.gov.il/faction/eng/FactionPage_eng.asp?PG=90 היסטוריית המפלגה], באתר הכנסת 

==הערות שוליים==

קטגוריה:מפלגות יהודיות דתיות בישראל
קטגוריה:מפלגות היסטוריות
קטגוריה:מפלגות ציוניות
קטגוריה:מפלגות ביישוב
קרחון בינדשאדלר

קרחון בינדשאדלר (באנגלית: Bindschadler Glacier) הוא קרחון בחלקו הצפון- מערבי של רכס החברה המלכותית באזור חוף סקוט של ארץ ויקטוריה שבאנטארקטיקה.

הקרחון זורם לכיוון צפון בין הר טייבל לבין מצוק פלטפורם.

קרחון בינדשאדלר נשפך אל קרחון עמנואל.

== היסטוריה ==
=== מקור השם ===

שמו של הקרחון ניתן לו בשנת 1992 על ידי הוועדה המייעצת לשמות אנטארקטיים.

הקרחון נקרא על שם חוקר הקרחונים רוברט איי. בינדשאדלר (Robert A. Bindschadler), שהיה החוקר הראשי של מחקרי מרכז טיסות החלל גודארד של נאס"א מאז שנת 1983 עבור תוכנית המחקר האנטארקטית של ארצות הברית, במסגרת חקר יריעת הקרח המערב אנטארקטית, וכן חקר את זרמי הקרח בחוף סיפל הסמוך, והאינטראקציה שלהם עם מדף הקרח רוס, ואת התפקיד של יריעות קרח הקוטב והשפעתם על התחממות האקלים העולמית.

== לקריאה נוספת ==

<div class="mw-content-ltr">• Qiang Shen, Hansheng Wang, C. K. Shum, Liming Jiang, Houtse Hsu, Fan Gao & Yingli Zhao (2021), [https://www.tandfonline.com/doi/full/10.1080/17538947.2020.1862317 Antarctic-wide annual ice flow maps from Landsat 8 imagery between 2013 and 2019], International Journal of Digital Earth, 14:5, 597-618, DOI: 10.1080/17538947.2020.1862317</div>

== קישורים חיצוניים ==
* [https://web.archive.org/web/20210602215208/https://geonames.usgs.gov/apex/f?p=gnispq:5:::NO::P5_ANTAR_ID:1385 קרחון בינדשאדלר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1335&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון בינדשאלדר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

בינדשלאר
איתי בנהר

איתי בֶּנְהַר (נולד ב-8 בפברואר 1958) הוא מיקרוביולוג מולקולרי ישראלי ופרופסור מן המניין בבית הספר שמוניס למחקר ביו-רפואי וחקר הסרטן באוניברסיטת תל אביב. מכהן כראש המרכז להתמודדות עם מגפות באוניברסיטה זו.

== ביוגרפיה ==
בנהר נולד בתל אביב וגדל ברחובות, בנם של אפרים וזהבה בנהר. אביו היה ממייסדי יחידת הכלבנים של צה"ל והיה בכיר בחיל המדע. 

את שירותו הצבאי עשה בחטיבת הצנחנים.

בשנת 1981 החל את לימודיו בפקולטה לחקלאות של האוניברסיטה העברית, אותם השלים בשנת 1983. בהמשך החל לימודי תואר שלישי במיקרוביולוגיה באוניברסיטה העברית בהנחיית פרופ' חנה אנגלברג-קולקה, והשלים אותם בהצטיינות. עבודת התזה שלו, שהוגשה בשנת 1992, עסקה בוויסות של התבטאות גנים.

לאחר מכן יצא בנהר לארצות הברית, שם שימש כעמית בתר-דוקטורי במכונים הלאומיים לבריאות בתחום האימונותרפיה של סרטן, ועם חזרתו לישראל בשנת 1995 הצטרף כמרצה לפקולטה למדעי החיים באוניברסיטת תל אביב, אז גם זכה במלגת אלון לחוקרים צעירים מצטיינים. בשנת 2001 קיבל קביעות כמרצה בכיר, בשנת 2005 מונה לפרופסור חבר ובשנת 2008 לפרופסור מן המניין.

בשנים 2007–2011 כיהן כראש המחלקה למיקרוביולוגיה מולקולרית ולביוטכנולוגיה, בשנים 2012–2015 כראש המכון לביוטכנולוגיה ובשנים 2014–2018 שימש כסגן דקאן הפקולטה למדעי החיים. החל משנת 2014 מחזיק בקתדרה על שם מוריס ומניה לי לביופיזיקה וביוטכנולוגיה, וכן מכהן כראש המרכז להתמודדות עם מגפות של אוניברסיטת תל אביב מאז הקמתו בשנת 2020. הוא חבר בוועד המנהל של רמות, חברת מסחור הטכנולוגיות של אוניברסיטת תל אביב.

בנהר נשוי ואב לשלושה, מתגורר ברחובות.

== מחקר ==
איתי בנהר הוא מומחה ומוביל דעה בתחום של הנדסת נוגדנים. במשך מעל לשני עשורים הוא בנה ספריות של פאג'ים שמהן ניתן לבודד נוגדנים כנגד מספר מטרות. ברבות השנים פרסם בנהר מעל ל-110 מאמרים בעיתונות המדעית, כתב 16 פרקים בספרים ורשם 19 פטנטים.

קבוצתו של בנהר עוסקת בשלושה כיווני מחקר מרכזיים: הערכה של תצורות חדשניות לנוגדנים דו-ספציפיים ושל חלבוני תצמיד נוגדן-רעלן כתרופות אנטי-סרטניות פוטנציאליות; הערכה של "מתגי מוות" המשופעלים על ידי פרוטאזים ויראליים עבור ביעור פוטנציאלי של תאים המזוהמים על ידי וירוסים; פיתוח ננו-תרופות מוכוונות נוגדנים. במרוצת השנים למדו בהנחיית בנהר 45 תלמידים לקראת תואר מוסמך, ו-28 תלמידים לקראת תואר דוקטור.

בנהר כיהן בעבר ומכהן כיום כיועץ למספר חברות ביוטכנולוגיה ובכללן Natera, המפתחת כלים דיאגנוסטיים לשלב טרום-לידה; AIT, המפתחת נוגדנים ליישומים קליניים; CEACAM ו-SeraSense Biotech המפתחות נוגדנים אנטי-סרטניים; GreenVision, המפתחת מערכות דימות מתקדמות; Intellect Neuroscience, המפתחת נוגדנים למחלת אלצהיימר; Medgenics, המפתחת "ביו-משאבות" להובלת תרופות; 4C-BioMed ו-Sentaur Bio המפתחות נוגדנים תרפויטיים.

== פרסים והוקרה ==
* פרס פדרלי לתרומה מדעית יוצאת דופן ביישומים טכנולוגיים, מטעם המכון הלאומי לבריאות (1994)
* מלגת אלון (1995)
*חבר האגודה הישראלית למיקרוביולוגיה (1995)
*חבר האיגוד האמריקאי לקידום המדע (1995)
*חבר האגודה הישראלית לאימונולוגיה (1999)
*חבר האגודה האמריקאית למיקרוביולוגיה (2002–2017)
*חבר האגודה האמריקאית לנוגדנים (2009)

== קישורים חיצוניים ==

* [https://www.tau.ac.il/profile/benhar דף אישי] באתר אוניברסיטת תל אביב

קטגוריה:מיקרוביולוגים ישראלים
קטגוריה:בוגרי האוניברסיטה העברית בירושלים: הפקולטה לחקלאות
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת תל אביב: ביו-רפואה וחקר הסרטן
קטגוריה:רחובות: אישים
קטגוריה:ישראלים שנולדו ב-1958
מגדל מקפת

מגדל מקפת קרנות פנסיה וקופות גמל בע"מ היא קרן פנסיה. החברה הוקמה בדצמבר 1995 ונמצאת בבעלותה של מגדל חברה לביטוח.

יו"ר דירקטוריון החברה מפברואר 2020 הוא רן עוז. מנכ"ל החברה מאוגוסט 2021 הוא עמית אורון.

==היסטוריה==
סמליל מקפת החדשה, לאחר ההפרדה מהקרן הוותיקה
במסגרת ההתמודדות עם משבר קרנות הפנסיה הגרעוניות, בשנת 1995 נסגרו קרנות הפנסיה הגרעוניות (מרביתן בשליטת ההסתדרות הכללית) להצטרפות של עמיתים חדשים. כדי לאפשר ביטוח פנסיוני למצטרפים חדשים, נפתחו קרנות פנסיה חדשות, מהן בשליטת הקרנות הוותיקות, שתנאיהן היו נחותים מתנאיהן של הקרנות הוותיקות והבטיחו איזון אקטוארי. בפרט, לעומת השיטה של "זכויות מוגדרות" (defined benefits), שאפיינה את הקרנות הוותיקות ויש בה סיכון גדול לכניסה לגרעון אקטוארי, בקרנות החדשות הונהגה שיטה של "הפרשות מוגדרות" (defined contributions), שבה הסיכון לכניסה לגרעון אקטוארי קטן. בנוסף הוגבלו העמיתים בקרנות הוותיקות בצבירת זכויות על גידול בשכרם, וביטוח פנסיוני בגין חריגה מהגבול שנקבע הופנה לקרנות החדשות. גם הסבסוד הממשלתי, בדמות איגרות חוב בלתי סחירות הנושאות ריבית גבוהה מריבית השוק, צומצם בקרנות החדשות, יחסית לזה שניתן לקרנות הוותיקות.

במסגרת הסדר זה הקימה קרן מקפת הוותיקה, בדצמבר 1995, את הקרן "מקפת החדשה", שיועדה למצטרפים חדשים. בחודש יולי 2002 המליץ בנק ישראל "לסגור את קרנות הפנסיה החדשות בפני עמיתים נוספים, משום שאף הן סובלות מגרעונות אקטואריים עימם אין להשלים, והן עדיין נשענות, ב-70% מהתיק, על איגרות חוב ממשלתיות, לא-סחירות".

במסגרת הסדר קרנות הפנסיה הגרעוניות, שנעשה בשנת 2003, נדרשו קרנות הפנסיה הגרעוניות למכור את קרנות הפנסיה החדשות שבשליטתן. בהתאם לכך, חמש קרנות פנסיה חדשות, שהיו בבעלותן של קרנות פנסיה גרעוניות, נמכרו לחברות ביטוח, וכספי המכירה נכנסו לחשבונן של הקרנות הוותיקות. במסגרת זו "מקפת החדשה" נמכרה בספטמבר 2004 לחברת הביטוח "מגדל" תמורת 201 מיליון ש"ח.

שם הקרן שונה ל"מגדל מקפת קרנות פנסיה וקופות גמל בע"מ", והיא הפכה לקרן הפנסיה העיקרית של "מגדל". מנכ"ל החברה בשנים 2011–2019 היה בצלאל צוקר, והוא הוביל מיזוג של קרנות נוספות של קבוצת "מגדל" לתוך "מגדל מקפת". באפריל 2021 מוזגה לתוכה קרן הפנסיה "יוזמה קרן פנסיה לעצמאיים", שאף היה הייתה בבעלות "מגדל".

==קישורים חיצוניים==
* 
* [https://www.prisha.co.il/UserFiles/File/pdf/takanon/migdalmakefet1.pdf תקנון מגדל מקפת אישית], באתר "בי. פור תכנון פרישה"
* [https://www.prisha.co.il/UserFiles/File/pdf/takanon/migdalmakefet2.pdf תקנון מגדל מקפת משלימה], באתר "בי. פור תכנון פרישה"

==הערות שוליים==

קטגוריה:ביטוח פנסיוני בישראל
קטגוריה:מגדל אחזקות ביטוח ופיננסים
דרמטילומניה

הפרעת חיטוט בעור (Excoriation of skin), המכונה גם דרמטילומניה, מתאפיינת בהתנהגות חזרתית וכפייתית של חיטוט בעור, המובילות לנזק ברקמות.

בעבר, נחשבה ההפרעה לנגזרת של הפרעות שליטה בדחפים, אך כיום היא מופיעה כקטגוריה אבחונית נפרדת, כאשר עדיין קיימת מחלוקת בין השתייכותה לספקטרום של הפרעה טורדנית-כפייתית (OCD) או כהפרעה המשויכת להרגלים כפייתיים מזיקים בעור<ref></ref> – (BFRBs), בדומה להפרעת תלישת שיער וכסיסת ציפורניים כפייתית. כמו כן, נמצא קשר מנגנוני עם הפרעות דיכוי תנועה וטיקים וכן עם הפרעות השייכות לקשת טורדנית כפייתית<ref></ref>.

על פי הנתונים הרפואיים, כפי שמופיעים בסקרים אפידמיולוגיים, שכיחותה של הפרעת חיטוט בעור נעה בין 3%–5% בקרב האוכלוסייה הכללית. במחקרים אחרונים מקובל לסווג הפרעה זו תחת הפרעות של התנהגות חזרתית הקשורה לגוף (behaviors repetitive focused body – s’BFRB). בנוסף, נמצא קשר מנגנוני עם הפרעות דיכוי תנועה וטיקים וכן עם הפרעות השייכות לקשת טורדנית:
* סוג קומפולסיבי – בו תכלית הגירוד היא להפחית חרדה אובססיבית (לכן נחשב טקס קומפולסיבי)
* סוג אימפולסיבי – בו תכלית הגירוד היא הקלה גופנית (לכן נחשב התנהגות דחפית)
* סוג מעורב – בו מתקיימים במקביל שני הסוגים הקודמים

==קישורים חיצוניים==

== הערות שוליים ==

קטגוריה:מחלות עור והרקמה התת-עורית
קטגוריה:הפרעות נוירוטיות, תלויות-דחק וסומטופורמיות
הרמן ארנסט פרוינד

הרמן ארנסט פרוינד (בדנית: Hermann Ernst Freund, 15 באוקטובר 1786, אוטלדה – 30 ביוני 1830, קופנהגן) היה פסל דני.

== ביוגרפיה ==
הרמן ארנסט פרוינד נולד באוטלדה, עיירה בקרבת ברמן. הוא למד באקדמיה הדנית המלכותית לאמנויות יפות בקופנהגן ועל עבודות שנעשו בתקופה זו הוא קיבל מדליית זהב ו-4 מדליות כסף.

לאחר סיום הלימודים הוא בילה עשר שנים ברומא בה היה העוזר הקרוב של ברטל תורוואלסן. באותה תקופה הוא עשה מספר פסלים של דמויות מהמיתולוגיה הנורדית ופסלים לכנסיות של דנמרק.

בחזרה לקופנהגן בשנת 1827 פרוינד החל ללמד באקדמיה לאמנויות בה למד ובשנת 1829 מונה לפרופסור.

העבודה הגדולה של פרוינד אפריז שכלל מספר דמויות וסצנות ממיתולוגיה נורדית היה מוצג בארמון המלך. הוא נהרס בשריפה גדולה של שנת 1884. דגם של היצירה מוצג במוזיאון לאמנות בקופנהגן.

== גלריה: עבודותיו של פרונד ==
<div class="center">
<gallery widths="200" heights="200" perrow="3" caption="פסליו של תורוואלסן">
קובץ:Odin_(1825-1827)_by_H._E._Freund.jpg|אודין, 1825-1827
קובץ:Thor_(1829)_by_H._E._Freund.jpg|תור, 1829
קובץ:Fate.jpg|גורל

</gallery></div>

== קישורים חיצוניים ==

* [http://www.germanicmythology.com/works/FreundArt.html ביוגרפיה]

קטגוריה:פסלים דנים
קטגוריה:ילידי 1786
קטגוריה:נפטרים ב-1840
תיזנית

תיזנית (בברברית: ⵜⵉⵣⵏⵉⵜ ; בערבית: تزنيت - תזנית) היא עיר במערב מרוקו, לחופי האוקיינוס האטלנטי, מרכז מחוז תיזנית. בעיר מתגוררים כ-75 אלף תושבים.

העיר ממוקמת כ-80 ק"מ מאגדיר, על צומת כבישים מרכזיים. היישוב הוכרז כעיר על ידי חסן הראשון, סולטאן מרוקו בשנת 1881.

בין נקודות הציון של העיר – ארמון המושל והעיר העתיקה, המוקפת חומה עם חמישה שערים.

העיר משמשת מרכז לייצור תכשיטים מכסף.

==יהודי תיזנית==
בעיר הייתה קיימת קהילה יהודית. בתחילת המאה ה-20 היא מנתה כ-200 יהודים. הם התפרנסו בעיקר מצורפות. בשנות ה-30 של המאה ה-20 גדל מספר היהודים ל-350, ובשנות ה-50 לכ-450. הרב יוסף אוחיון היה בין ראשי הקהילה באותה תקופה. הוא נטמן בעיר, ובשנת 2002 הועבר קברו לצפת.

כמעט כל יהודי העיר עזבו אותה.

==ערים תאומות==
* 
* 

== קישורים חיצוניים ==

* 
* [https://www.infostourismemaroc.com/ville/tiznit-maroc תיאור העיר באתר התיירות של מרוקו] 
* 
* 

קטגוריה:מרוקו: ערים
קטגוריה:מרוקו: ערי חוף
קייל אלן

קייל אלן (באנגלית: Kyle Allen; נולד ב-10 באוקטובר 1994) הוא שחקן ורקדן בלט אמריקאי.

== ביוגרפיה ==
אלן נולד בליברמור, קליפורניה. הוא החל להתאמן באקרובטיקה בגיל צעיר, ולמד באקדמיית לבלט קירוב בוושינגטון הבירה. עם סיום לימודיו בתיכון, עבר ללוס אנג'לס והשתתף בקליפ של מאסטר פי .<ref></ref>

== קריירה ==
אלן לוהק ביולי 2015 לתפקיד ראשי בסדרת הדרמה "הדרך" בכיכובם של אהרון פול ומישל מונאהן, והופיע בכל 36 הפרקים. <ref></ref> עם סיום הסדרה ב-2018, אלן הופיע בתפקיד חוזר בסדרה "אימה אמריקאית". <ref></ref> בשנת 2019 לוהק לתפקיד בלקן, אחד מחבורת הג'טס בסרטו של סטיבן ספילברג "סיפור הפרברים", גרסה מחודשת לסרט משנת 1961, עיבוד למחזמר בברודוויי. <ref></ref>

בשנת 2021, לוהק אלן לתפקיד רומיאו לתפקיד בסרט "רוזלין", שחזור מודרני למחזה רומיאו ויוליה בכיכובם של קייטלין דיוור ואיזבלה מרסד, <ref></ref> ולתפקיד בסרט " The Greatest Beer Run Ever", בכיכובם של זאק אפרון וראסל קרואו. <ref></ref> ב-28 בינואר 2022 אלן לוהק לתפקיד הי-מן בחידוש הלייב אקשן של נטפליקס לשליטי היקום.<ref></ref>

בשנת 2023 השתתף בסרט של קנת בראנה "רדופים בוונציה" המבוסס על עלילת הספר "תעלומת הרצח במסיבה" מאת אגאתה כריסטי ומשמש כהמשך לסרטים "רצח באוריינט אקספרס" (2017) ו"מוות על הנילוס" (2022).

== פילמוגרפיה ==
=== קולנוע ===
{| class="wikitable sortable"
!שנה
! סרט
!תפקיד
! class="unsortable" | הערות
|-
|2016
|One Night
|אנדרו "אנדי" מקפרלן
|
|-
|2017
|XX 
|אנדי
|
|-
| 2020
|כל חיי 
| קייל קמפבל
|
|-
| rowspan="2" | 2021
|מפת הדברים הקטנים והמושלמים
|מארק
|
|-
| סיפור הפרברים
| בלקן
|
|-
| rowspan="4" |2022
|עדיין כאן
|סקיילר
|
|-
|Space Oddity
|אלכס מקאליסטר
|
|-
|ריצת הבירה הגדולה ביותר אי פעם 
| בובי פאפאס
|
|-
|רוזלין
| רומיאו
|
|-
|2023
|רדופים בוונציה
|מקסים ג'ררד
|
|}

=== טלוויזיה ===
{| class="wikitable sortable"
!שנה
! סדרה
!תפקיד
! class="unsortable" | הערות
|-
| 2016 - 2018
|הדרך
| הוק ליין
| תפקיד ראשי (3 עונות), 36 פרקים
|-
| 2018
| אימה אמריקאית: אפוקליפסה
| טימותי קמפבל
| 4 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:רקדני בלט אמריקאים
קטגוריה:אמריקאים שנולדו ב-1994
יחסי אזרבייג'ן–הונגריה

נשיא אזרבייג'ן אילהם אלייב (מימין) נפגש עם ראש ממשלת הונגריה ויקטור אורבאן בעת ביקורו בבאקו, 2016
יחסי אזרבייג'ן–הונגריה הם היחסים הדיפלומטיים בין הרפובליקה של אזרבייג'ן ולבין הונגריה. היחסים כוננו שנה לאחר הכרזת העצמאות של אזרבייג'ן מן ברית המועצות.

==רקע==
הונגריה הכירה בעצמאותה של הרפובליקה של אזרבייג'ן ב-26 בדצמבר 1991 והיחסים הדיפלומטיים כוננו ב-27 בנובמבר 1992. שגרירות הונגריה באזרבייג'ן הוקמה ב-12 בינואר 2009. שגרירות אזרבייג'ן בהונגריה נפתחה בספטמבר 2004.

ב-11 בנובמבר 2014 הונגריה חתמה על הסכם שותפות אסטרטגי עם אזרבייג'ן. מלבד ההסכם העיקרי, מסמך תעופה המשתף פעולה בהתחלת טיסות ישירות בין בודפשט לבאקו, הסכם מלגות ל-200 סטודנטים אזרים בהונגריה, והסכמים נוספים בנושאי ספורט, נוער ותיירות נחתמו באותו יום.

==מיעוט אזרי בהונגריה==
בהונגריה חיים כמה מאות אזרים.

==ביקורים הדדיים ברמה גבוהה==
* 4-5 בדצמבר 1994 - ביקור של נשיא אזרבייג'ן היידר אלייב בהונגריה.
* 18–19 בפברואר 2008 - ביקורו הרשמי של נשיא אזרבייג'ן אילהם אלייב בהונגריה.
* 7–8 ביולי 2008 - ביקורו הרשמי של ראש ממשלת הונגריה פרנץ ג'ורצ'אן באזרבייג'ן.
* 14 בנובמבר 2008 - ביקור של ראש ממשלת הונגריה ג'ורצ'אן באזרבייג'ן.
* 26–27 בינואר 2009 - ביקור של נשיא אזרבייג'ן אילהם אלייב בהונגריה.
* 13–14 בספטמבר 2010 - ביקורו הרשמי של ראש ממשלת הונגריה ויקטור אורבן באזרבייג'ן.
* 10–12 בנובמבר 2011 - ביקור נשיא הונגריה, פאל שמיט באזרבייג'ן.
* 29 ביוני-1 ביולי 2012 - ביקורו הרשמי של ראש ממשלת הונגריה ויקטור אורבן באזרבייג'ן.
* 11–12 בנובמבר 2014 - נשיא אזרבייג'ן אילהם אלייב ביקר בהונגריה.
* 6 במרץ 2016 - ראש ממשלת הונגריה ויקטור אורבן נפגש עם נשיא אזרבייג'ן אילהם אלייב בבאקו.

==חינוך==
אזרבייג'ן נחשבת לאחד השווקים המבטיחים ביותר עבור אוניברסיטאות הונגריות המבקשות למשוך סטודנטים זרים, ואוניברסיטאות מובילות בהונגריה מוכנות לספק לסטודנטים אזרים השכלה איכותית במגמות כמו יחסים בינלאומיים, ניהול, ICT, רפואה, חקלאות, הנדסה, ואספקת מים. הזדמנות ללימוד סטודנטים אזרבייג'נים בהונגריה נוצרה על ידי הסכם על תוכנית מלגות לסטודנטים, שנחתם ב-2012 בבודפשט בשולי ישיבת הוועדה הבין-ממשלתית לשיתוף פעולה כלכלי. החל משנת 2015 הונגריה תקבל 200 סטודנטים אזרים במסגרת תוכנית זו והצד ההונגרי ישלם עבור חינוך, יספק מעונות ויעניק לסטודנטים מלגה חודשית בשווי של כ-40,460 פורינט (~125 יורו).

==צדקה==
אזרבייג'ן תתמוך במכון ההונגרי לילדים עיוורים. אבן היסוד של אגף חדש של מכון לאסלו באתיאני לילדים עיוורים, שיוקם בחלקו מכספים אזרים, הונחה בבודפשט בינואר 2014. הפרויקט יעלה 500 מיליון פורינט (1.67 מיליון יורו), מתוכם 240 מיליון יכוסו על ידי הקרן האזרבייג'נית.

==נציגויות דיפלומטיות==
* לאזרבייג'ן יש שגרירות בבודפשט, בירת הונגריה.
* להונגריה יש שגרירות בבאקו, בירת אזרבייג'ן.

==ראו גם==
* רצח גורגן מרגריאן

==קישורים חיצוניים==

*[https://abouthungary.hu/tags/hungary-azerbaijan-relations יחסי אזרבייג'ן – הונגריה] באתר משרד החוץ ההונגרי
מטרה מספר אחת

מטרה מספר אחת הוא שיר שהוקלט על ידי עדי הימלבלוי ואגם רודברג, כחלק מפסקול "קונג פו פסטיגל" (2009).<ref></ref> השיר יצא לאור בנובמבר 2009, על ידי חברת התקליטים NMC ובוצע במופע של "קונג פו פסטיגל" שהוצג לראשונה ב-26 בנובמבר 2009 בהיכל הספורט חיפה.<ref name=":0"></ref>

השיר הגיע למקום הראשון בתחרות השיר הטוב ביותר לאותה שנה של הפסטיגל.<ref></ref>

== כתיבה והצלחה ==
השיר נכתב על ידי והולחן על ידי אמיר פרישר גוטמן.<ref name=":1"></ref> באוגוסט 2018, הכריזו על "מטרה מספר אחת" בפרוגי, כעל שיר הפסטיגל השלישי הטוב ביותר בכל הזמנים.<ref name=":1" /> בשנת 2020, פורסמה רשימה בפרוגי, בה נכלל השיר גם כן.<ref></ref> בשנת 2010 התקיים בערוץ הילדים מופע חגיגי לרגל 30 שנים לפסטיגל, בו התבקש הקהל לבחור את השיר הטוב ביותר בכל הזמנים. במקום השלישי, התברג "מטרה מספר אחת".<ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-150,000 השמעות.<ref></ref>

== וידאו קליפ ==
ההופעה הרשמית של עדי הימלבלוי ואגם רודברג עם "מטרה מספר אחת" הועלתה ליוטיוב ב-9 בנובמבר 2011.<ref name=":3"></ref>

נכון לדצמבר 2021, מונה הצפיות של הקליפ עומד על למעלה מ-1.1 מיליון צפיות.<ref name=":3" />

== גרסאות אחרות ==
פרישר גוטמן ביצע את השיר לבדו במסגרת תוכנית ששודרה בערוץ הילדים.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!חברת תקליטים
!<abbr>מקור</abbr>
|-
!ישראל
|נובמבר 2009
|NMC
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2009
קטגוריה:שירים בעברית
קטגוריה:שירי פסטיגל
קטגוריה:שירים זוכי תחרויות
אחדות למען השלום והעלייה

אחדות למען השלום והעלייה הייתה מפלגה קטנה בישראל בתחילת שנות ה-90 שהגיעה למנדט אחד.

== רקע ==
הסיעה הוקמה ב-25 בדצמבר 1990 כאשר אפרים גור נפרד מהמערך, במהלך כהונתה של הכנסת השתים עשרה.<ref name="F">[https://www.knesset.gov.il/faction/eng/FactionHistoryAll_eng.asp Mergers and Splits Among Parliamentary Groups] Knesset website</ref> גור הוזמן להצטרף לממשלתו החדשה של יצחק שמיר, שהוקמה ב-11 ביוני 1990, והתקבל. בתחילה מונה לסגן שר התקשורת, אך הפך לסגן שר התחבורה בנובמבר 1990.<ref>[https://www.knesset.gov.il/govt/eng/GovtByNumber_eng.asp?govt=24 Twelfth Knesset: Government 24] Knesset website</ref>

ב-17 במאי 1992, לקראת סוף הקדנציה, התמזג גור אל תוך הליכוד. גור שמר על מקומו בבחירות לכנסת השלוש עשרה ברשימת הליכוד, אך נפרד ממפלגתו החדשה ואת שארית כהונתו הוביל כעצמאי. הוא הקים מפלגה חדשה בשם אחדות להגנה על מהגרים חדשים שהתמודדה בבחירות 1996 אך לא הצליחה לחצות את אחוז החסימה ובעקבות כך נעלמה.

== קישורים חיצוניים ==
* 
* [https://knesset.gov.il/faction/heb/FactionPage.asp?PG=126 אחדות למען השלום והעלייה] באתר [https://knesset.gov.il/main/heb/home.asp הכנסת]
== הערות שוליים ==

קטגוריה:ישראל: מפלגות היסטוריות
קטגוריה:מפלגות שהוקמו ב-1990
צ'פארל

צ'פארל ברכס הרי סנטה ינז, על יד [[סנטה ברברה]]
צ'פארל (באנגלית: Chaparral) היא בתה הנמצאת בעיקר במדינת קליפורניה, בדרום אורגון, ארצות הברית ובחלקו הצפוני של חצי האי באחה קליפורניה במקסיקו. הבתה מאופיינת בסגנון חורש ים-תיכוני ובעלת אקלים ים תיכוני (חורף גשום מתון וקיץ חם ויבש) ומתרחשות בה שריפות מעטות בעוצמה גבוהה. בחורש ישנו מגוון צמחים עמידים לבצורת קיץ עם עלים ירוקי עד סקלרופיליים, זאת בניגוד לבתת השיחים הרכים, נשירי הבצורת, הסבך חופית, הנמצאת לעיתים קרובות על שיפולים דרומיים יבשים יותר הנמצאים בטווח החורש. בנוסף לתחום התפוצה העיקרי של החורשות במרכז החוף המערבי, ישנם שלושה אזורי חורש נוספים המחוברים אקולוגית במרכז אריזונה, מערב טקסס, ולאורך הצד המזרחי של שרשראות ההרים של מרכז מקסיקו. בניגוד לאקלים הים תיכוני החם והיבש המאפיין את הבתה הזו, בשלושת אזורי החורש המחוברים יורדים גשמי קיץ. הבתה מהווה 9% מאזור הטבע הבראשיתי של קליפורניה ומכילה כ-20% ממיני הצמחים שלה.

== אטימולוגיה ==
השם בא מהמילה הספרדית chaparro, שמתורגמת ל"מקומו של אלון הסבך".

==קישורים חיצוניים==

* [https://www.californiachaparral.org/ מכון המחקר של קליפורניה לצ'פארל]
* 

==הערות שוליים==

קטגוריה:חורשות
קטגוריה:ארצות הברית: פלורה
Tears

"Tears" הוא סינגל של הלהקה האלקטרונית הבריטית, קלין בנדיט, בשיתוף הזמרת הבריטית, לואיזה ג'ונסון, שיצא, על ידי אטלנטיק רקורדס ווורנר מיוזיק גרופ, ב-27 במאי 2016. זהו הסינגל האחרון שמציג את ניל אמין-סמית' ככנר לאחר עזיבתו. הלהקה ולואיזה ביצעו את השיר, בשיתוף פעולה עם להקת הבנים בגמר של העונה ה-13 של ה-X Factor הבריטי, ב-10 בדצמבר 2016. השיר נכלל במהדורת הדלוקס של אלבום האולפן השני של הלהקה, .

נכון לדצמבר 2021, השיר הושמע למעלה מ-190 מיליון פעמים בספוטיפיי.<ref></ref>

== וידאו קליפ ==
הווידאו קליפ יצא לראשונה בערוץ היוטיוב של הלהקה, ב-7 ביולי 2016. נכון לדצמבר 2021, הווידאו קליפ נצפה למעלה מ-184 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!איטליה (FIMI)
|זהב
|25,000
|-
!פולין (ZPAV)
|פלטינה
|50,000
|-
!הממלכה המאוחדת (BPI)
|פלטינה
|705,612<ref></ref>
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי קלין בנדיט
קטגוריה:שירים באנגלית
קטגוריה:שירים שנכתבו על ידי ג'ק פטרסון
קטגוריה:שירים שהופקו על ידי מארק ראלף
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים שהגיעו למקום הראשון במצעד הבין-לאומי של מדיה פורסט
Somos Nada

"Somos Nada" (בעברית: "אנחנו כלום") הוא שיר שהוקלט על ידי הזמרת-יוצרת האמריקאית כריסטינה אגילרה. את השיר הוציאה לאור חברת התקליטים סוני מיוזיק לטין, ב-18 בנובמבר 2021. הוא עתיד להיכלל באלבום בספרדית השני של הזמרת לאחר Mi Reflejo, שיצא לאור בשנת 2000. השיר נכתב על ידי אגילרה עצמה לצד מריו דום, פרדריקו וונדיבר ושרלן טאולו. הוא אופיין בסגנון פופ לטיני המבוצע כבלדה. מילותיו עוסקות בחשיבות הביטחון העצמי של האדם ולקיחת סיכונים.

== רקע והוצאה לאור ==
בשנת 2000, אגילרה הוציאה את אלבום האולפן השני שלה Mi Reflejo, האלבום הראשון שלה בשפה הספרדית.<ref></ref> האלבום דורג במקום העשירי במצעד 20 האלבומים הלטיניים המובילים בכל הזמנים של הבילבורד.<ref></ref> אגילרה החלה לקדם את הוצאת האלבום הספרדי הראשון שלה כבר ב-19 באוקטובר 2021, כשהוציאה טיזירים לקליפ השיר הקודם, "Pa' Mis Muchachas".

== מיקומי שיא ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי כריסטינה אגילרה
קטגוריה:שירים בספרדית
קטגוריה:שירים שנכתבו על ידי כריסטינה אגילרה
קטגוריה:בלדות משנות ה-2020
קטגוריה:בלדות פופ
קטגוריה:סינגלים בהוצאת סוני מיוזיק לטין